જીપીએસસી દ્વારા પોલીસ ઇન્સ્પેકટર (બિન હથિયારી) વર્ગ ૨ની ૧૧૫ જગ્યાઓ માટે સીધી ભરતી માટે જાહેરનામું પ્રસિધ્ધ કરવામાં આવેલ છે. કુલ ત્રણ તબક્કાની ભરતીનું આયોજન કરવામાં આવેલ છે. જેમાં પ્રથમ તબક્કો પ્રિલિમ પરીક્ષા ૨૯ ઓક્ટોબરના રોજ યોજવવાની સંભાવના છે. તેનું પરિણામ ડિસેમ્બર ૨૦૧૭ અને મુખ્ય પરીક્ષાનું આયોજન ૧૧, ૧૮ ફેબુ્રઆરી ૨૦૧૮માં યોજાશે. જેનું પરિણામ જૂન મહિનામાં અને વ્યક્તિત્વ કસોટી જૂન-જુલાઈ ૨૦૧૮માં યજવામાં આવશે. આપરીક્ષામાં ભાગ લેવા માંગતા ઉમેદવારોની લાયકાત ઓછામાં ઓછી ૨૦ વર્ષની વય તથા મહત્તમ ૩૫ વર્ષ અને સ્નાતક કક્ષાનો અભ્યાસ છે. આ પદ માટે પસંદગીની પ્રક્રિયા ત્રણ તબક્કાની હોય છે. પ્રથમ તબક્કો પ્રાથમિક કસોટી તરીકે ઓળખાય છે. આ તબક્કામાં એક જ દિવસની કસોટી હોય છે. જેમાં ૩૦૦ ગુણનું પ્રશ્નપત્ર સામાન્ય અભ્યાસનું હોય છે. તેના માટે ૩ કલાકનો સમય આપવામાં આવે છે. આ તબક્કો માત્ર ક્વોલીફાઈંગ છે. ઉમેદવારે તેને માત્ર પાસ કરવાનો હોય છે. તેનો સ્કોર અંતિમ મેરિટમાં ગણવામાં આવતો નથી. તેનું મહત્ત્વ એક એલિમિનેશન રાઉન્ડ તરીકે છે. તેનાથી અનેક ઉમેદવારો જે પૂરતી ક્ષમતા ધરાવતા નથી તેને ગેરલાયક ઠરાવવામાં આવે છે.